Agenda item - Gorfodi Amgylcheddol
Cyfarfod Pwyllgor Trosolwg a Chraffu yr Amgylchedd, Dydd Mawrth, 9fed Ebrill, 2019 10.00 am (Eitem 59.)
Cyfeiriodd y Cynghorydd Andy Dunbobbin at y wybodaeth atodol a ddosbarthwyd i'r Pwyllgor yn y cyfarfod a mynegodd bryderon am y cyfeiriad at darged incwm o £20k y flwyddyn, oedd yn cyfateb i 266 Rhybudd Cosb Benodedig bob blwyddyn. Roedd yn cydnabod yr angen i orfodi camau yn erbyn troseddau amgylcheddol lefel isel gyda bwriad ond dywedodd nad oedd cyflwyno Rhybuddion Cosb Benodedig wedi'i fwriadu fel ymarfer creu incwm. Dywedodd y Prif Swyddog nad oedd yna dargedau misol wedi eu gosod i Swyddogion a byddai'r nifer o Rybuddion Cosb Benodedig a gyflwynwyd yn amrywio bob mis. Eglurodd bod y ffigyrau a ddarparwyd yn ddangosol yn seiliedig ar y nifer o rybuddion a gyhoeddwyd yn flaenorol. Dywedodd y Prif Swyddog y byddai' Cyngor yn dibynnu ar farn broffesiynol ei Swyddogion Gorfodi i gael cydbwysedd rhwng addysg a gorfodi a'r camau a ddefnyddir fyddai'r Cyngor yn cymryd camau priodol yn erbyn pobl oedd yn taflu sbwriel yn fwriadol neu ddim yn gwaredu baw c?n yn briodol.
Cyfeiriodd y Cynghorydd Chris Dolphin at y canllawiau yn yr adroddiad os ystyrir bod unigolyn wedi gollwng sbwriel yn fwriadol ac wedi cerdded 5 metr i ffwrdd o'r sbwriel yna cymerir camau gorfodi, ac awgrymwyd y dylid gostwng y peller i 3 metr. Eglurodd Rheolwr Gwasanaeth Rheoleiddio bod y pellter a nodwyd yn ganllaw cyffredinol yn unig ac os oedd unigolyn wedi gollwng sbwriel byddent yn cael cyfle i godi'r gwastraff yn briodol. Dywedodd bod y pwyslais ar gydbwysedd rhwng addysg a gorfodi.
Dywedodd y Cynghorydd Dolphin am lefel presenoldeb gorfodaeth i reoli parcio a gweithgareddau gorfodaeth amgylcheddol eraill. Eglurodd y Rheolwr Gwasanaeth Rheoleiddio bod patrymau sifft ac amseroedd dechrau a gorffen swyddogion wedi newid yn ystod misoedd yr haf a'r gaeaf i gydfynd â newid mewn gweithgareddau dyddiol y cyhoedd a gwybodaeth yn ymwneud â materion cylchol.
Mynegodd y Cynghorydd Dennis Hutchinson bryderon am faterion baw c?n a dywedodd ei bod yn broblem barhaus yn ei Ward. Mynegodd bryderon pellach yngl?n â rheoli c?n a dywedodd am risg i ddiogelwch gyda ch?n heb fod ar denyn neu dan reolaeth mewn mannau cyhoeddus. Cadarnhaodd y Rheolwr Gwasanaeth Rheoleiddio bod patrolio rheoli c?n yn parhau mewn mannau cyhoeddus, gan gynnwys ardaloedd oedd yn destun Gorchymyn Man Agored Cyhoeddus, ac roedd swyddogion yn siarad gyda cherddwyr c?n i roi gwybodaeth ar ardaloedd allgau a sut i gael gwared ar faw c?n yn briodol. Dywedodd fod yna 7 o Swyddogion Gorfodi Amgylcheddol a'u rolau cyfunol yn cynnwys gweithgaredd gorfodi ar gyfer troseddau amgylcheddol. Roedd trafodaethau'n cael eu cynnal gydag awdurdodau cyfagos i rannu rhai swyddogaethau cefn swyddfa o bosibl a all ryddhau cyllid i gynyddu'r nifer o swyddogion rheng flaen i wneud gweithgaredd gorfodi yn y dyfodol.
Roedd y Cynghorydd Carolyn Thomas yn cydnabod y pryderon a godwyd gan y Cynghorydd Hutchinson a dywedodd am yr angen i weithio'n agos gyda chymunedau lleol a chydlynwyr ardal i gasglu gwybodaeth ar faterion ailadroddus ac ardaloedd problemus, yn arbennig o ran baw c?n.
Awgrymodd y Cynghorydd Joe Johnson bod arwyddion ychwanegol yn cael eu defnyddio mewn ardaloedd lle roedd baw c?n i hysbysu'r cyhoedd bod yr ardal yn cael ei monitro a'r angen i waredu baw c?n yn briodol. Trafodwyd mesurau posibl eraill gan gynnwys y defnydd o baent chwistrellu, dyfeisiau sain a stensilau i amlygu ardaloedd problemus.
Dywedodd y Cynghorydd Sean Bibby am y gost i'r Awdurdod ddarparu gwasanaethau glanhau a gweithgareddau rheoli gorfodi a phwysleisiwyd pwysigrwydd cyfathrebu gwell ac ymgyrchoedd addysgol gyda'r cyhoedd i addysgu a hysbysu'r cyhoedd.
Cyfeiriodd y Cynghorydd David Evans at y cynnig i gysylltu â phob Cyngor Tref a Chymuned i roi'r cyfle i dalu am amser Swyddogion Gorfodi ychwanegol yn eu hardaloedd a mynegwyd pryderon na fyddai gan rai Cynghorau Tref a Chymuned yr adnoddau ariannol i ymuno â'r cynllun. Dywedodd y Cynghorydd Carolyn Thomas y byddai pob Cyngor Tref a Chymuned yn parhau i dderbyn gwasanaeth ac na fyddai cyllid ar gyfer presenoldeb gorfodi ychwanegol yn effeithio ar y rotau presennol a'r drefn bresennol mewn ardal.
Roedd y Cynghorydd Chris Bithell o'r farn y dylid cymryd camau mwy llym yn erbyn trosedd amgylcheddol ac unigolion oedd yn troseddu'n amgylcheddol yn fwriadol. Roedd yn ategu sylwadau'r Cynghorydd Sean Bibby yngl?n â'r gost i'r Awdurdod o ddarparu gwasanaeth gorfodi a 'glanhau' yn ystod cyni cyllidol a dywedodd y bu dirywiad mewn safonau cyhoeddus y teimlodd fyddai'n parhau oni bai bod mesurau gorfodi effeithiol a chadarn yn cael eu gweithredu.
Dywedodd y Cadeirydd am yr angen i addysgu plant ifanc i atal problemau o'r fath rhag codi yn y dyfodol ac awgrymodd y dylid cysylltu ag ysgolion cynradd yn Sir y Fflint i weld a oedd ganddynt ddiddordeb. Eglurodd y Rheolwr Rhaglen bod llythyr wedi'i anfon at benaethiaid pob ysgol uwchradd yn Sir y Fflint gyda gwahoddiad i dderbyn cyflwyniad gan y tîm gorfodi ac roedd rhai ysgolion wedi derbyn y gwahoddiad. Hefyd cyfeiriodd at y wybodaeth a oedd ar gael drwy grwpiau a sefydliadau eraill i godi ymwybyddiaeth mewn ysgolion ac ymhlith y cyhoedd.
Mewn ymateb i'r awgrym gan y Cadeirydd i ymgymryd â gwaith gyda disgyblion mewn ysgolion cynradd cytunodd y Prif Swyddog y gellir gwneud gwaith rhagweithiol rhwng cydlynwyr ardal lleol ac ysgolion cynradd. Awgrymodd y Prif Swyddog bod adroddiad pellach yn cael ei gyflwyno i gyfarfod o'r Pwyllgor yn y dyfodol i roi diweddariad ar y nifer o Rybuddion Cosb Benodedig a gyflwynwyd.
Dywedodd y Cynghorydd Paul Shotton bod yr ysgolion cynradd ac uwchradd yn ei ward ef wedi bod yn frwdfrydig yngl?n â chymryd rhan mewn gweithgareddau amgylcheddol a gorfodi. Dywedodd fod trigolion lleol wedi bod yn gadarnhaol hefyd yn gwirfoddoli i fonitro eu hardal leol. Cyfeiriodd y Cynghorydd Andy Dunbobbin at y gwaith a wnaed drwy fentrau a chynlluniau cymunedol a chyfeiriodd at y cynllun 'Ein Iard Gefn' fel enghraifft.
Roedd y Pwyllgor yn cefnogi'r fenter ac yn argymell i'r Cabinet ei fod yn cymeradwyo'r protocol a fanylwyd o fewn yr adroddiad ar gyfer troseddau lefel isel a'r mater Rhybuddion Cosb Benodedig ar gyfer troseddau baw c?n a sbwriel.
(a) Bod y Pwyllgor yn cefnogi'r fenter ac yn argymell i'r Cabinet ei fod yn cymeradwyo'r protocol a fanylwyd o fewn yr adroddiad ar gyfer troseddau lefel isel a'r mater Rhybuddion Cosb Benodedig ar gyfer troseddau baw c?n a sbwriel.
(b) Bod y Pwyllgor yn argymell bod y Cabinet yn cymeradwyo'r cynnig i roi'r cyfle i Gynghorau Tref a Chymuned gefnogi Swyddogion Gorfodi ychwanegol yn eu hardaloedd.